
מכרז פומבי מס'  23/19  
הקמה והפעלה של קהילות חדשנות בתחומים שונים

עפ"י הוראת התכ"ם  בנוגע להנחיות לביצוע התקציב בשנת 2020 ,
המשרד מבהיר כי ההצעות שיתקבלו למכרז זה יפתחו רק לאחר אישור ועדת החריגים הצפויה לפעול במשרד האוצר בשנת 2020. מעבר לאמור, ההתקשרות עם הזוכה תהא מותנית בקיומו של תקציב מתאים
משרד הכלכלה והתעשייה פונה לקבלת הצעות למתן שירותי הקמה והפעלה של  קהילות חדשנות חדשות  בתחומים שונים ו/או הפעלת קהילות חדשנות קיימות בתחומים הבאים: תחבורה חכמה, בריאות דיגיטלית, ערים חכמות, בנייה חכמה, חקלאות, מזון, פינטק (ביטוח ופיננסים), תעשיית החלל, אנרגיה, מים, סייבר, כלכלה יצירתית, חדשנות בשירותים ופתרונות לאנשים עם מוגבלות, ו- חינוך למידה ועבודה, עבור מטה קהילות חדשנות, כמפורט במסמכי המכרז.
1. המכרז הינו מכרז דו-שלבי כמפורט במסמכי המכרז.
2. תקופת ההתקשרות - משך ההתקשרות הינה שנה אחת  עם זכות למשרד בלבד להארכה, בארבע שנים  נוספות , עד שנה בכל פעם.
3. עיקרי התנאים המוקדמים להשתתפות במכרז (הנוסח המלא מופיע במסמכי המכרז):
3.1 המציע  הינו מלכ"ר הרשום כחל"צ או כעמותה, או מוסד להשכלה גבוהה או אגודה עותומנית אשר הגיש/ה הצעה למכרז זה. 
3.2 המציע עומד בדרישות חוק עסקאות גופים ציבוריים, תשל"ו-1976 לפיהם לא הפר זכויות עובדים וכי הוא מנהל ספרי חשבונות ורשומות ומדווח לרשויות המס כחוק.
תנאי סף ענייניים נוספים מפורטים במסמכי המכרז. 
4. תוקף ההצעה: ההצעה תעמוד בתוקפה ולא תהיה ניתנת לביטול וזאת החל מהמועד האחרון להגשת ההצעות, כמפורט במכרז.
5. המציע נדרש לצרף ערבות הצעה בתוקף עד ליום חמישי, ט' באב, התש"פ – 30/07/2020 כאמור במסמכי המכרז וכמפורט להלן:
סכום ערבות ע"ס 24,000 ₪ עבור הצעות  שמוגשות לתחומי הקהילות הבאות: ערים חכמות, בנייה, חקלאות, מזון, פינטק (ביטוח ופיננסים), תעשיית החלל, אנרגיה, מים, סייבר, כלכלה יצירתית, חדשנות בשירותים ופתרונות לאנשים עם מוגבלות .
סכום ערבות ע"ס  36,000 הצעות שמוגשות לתחום קהילה בריאות דיגיטלית.
סכום ערבות ע"ס 48,000 עבור הצעות  שמוגשות לתחום קהילת חינוך, למידה ועבודה.
סכום ערבות ע"ס   63,000 ₪ עבור הצעות שמוגשות לתחום קהילת תחבורה חכמה.
6. ניתן לעיין במסמכי המכרז ללא תשלום הן במשרדנו בכתובת הר"מ והן באתר האינטרנט  של המשרד.
7. את מסמכי המכרז ניתן לקבל גם במשרדי יחידת המכרזים, משרד הכלכלה והתעשייה, רח' בנק ישראל 5, קריית הממשלה, ירושלים, קומה 1, חדר 1026, טלפון  074-7502089  בין השעות 9:00 – 15:00 .
8. יובהר כי כל שינוי במסמכי המכרז ו/או הבהרות ו/או הודעות בעניין המכרז, יפורסמו באתר של מינהל הרכש הממשלתי בכפוף להוראות כל דין.
9. שאלות והבהרות בכתב בלבד באמצעות כתובת דוא"ל   sima.piamenta@economy.gov.il  עד ליום שני, כ"ה כסלו, התש"פ – 23/12/2019 שעה 12:00 לגב' סימה פיאמנטה, יש לוודא אישור קבלת הדוא"ל בדוא"ל חוזר או  בטלפון מס' 074-7502089.
10. תשובות יפורסמו באתר האינטרנט בכתובת הנ"ל  עד ליום ראשון , כ"ב טבת התש"פ – 19/01/2020.
התשובות לשאלות מהוות חלק בלתי נפרד ממסמכי המכרז.
11. על המציע להגיש הצעתו בשלושה עותקים כנדרש במכרז לתיבת המכרזים במשרד הכלכלה, רח' בנק ישראל 7, קריית הממשלה, ירושלים, בקומת הכניסה ליד המעליות ע"ג התיבה רשום "משרד הכלכלה והתעשייה".
12. [bookmark: _GoBack]המועד האחרון להגשת ההצעות למכרז ביום חמישי, ד' שבט התש"פ – 30/01/2020 עד השעה 12:00.
13. למען הסר ספק, מובהר כי במקרה של סתירה או אי התאמה בין נוסח המודעה לבין מסמכי המכרז האמור במסמכי המכרז גובר.
[image: ]המכרז מפורסם באתר המשרד בכתובת  http://economy.gov.il/tenders

